
คู่มือปฏิบัติงานด้านการจัดทำแผนการพัฒนาการศึกษา
ขั้นตอนการจัดทำแผนพัฒนาการศึกษาของสถานศึกษา

แผนพัฒนาที่สถานศึกษาจะต้องจัดทำมีอยู่  3  ประเภท ดังนี้
1. แผนยุทธศาสตร์การพัฒนาการศึกษา
2. แผนพัฒนาการศึกษาสามปี
3. แผนปฏิบัติการประจำปี  มี 2 ประเภท ได้แก่


3.1 แผนปฏิบัติการประจำปีงบประมาณ

3.2 แผนปฏิบัติการประจำปีการศึกษา
โดยจะเริ่มจากการนำเอาแผนยุทธศาสตร์การพัฒนาท้องถิ่นมาเป็นกรอบในการจัดทำแผนยุทธศาสตร์การพัฒนาการศึกษาสถานศึกษา แล้วแปลงไปสู่การปฏิบัติด้วยการจัดทำเป็นแผนพัฒนาการศึกษาสามปี  แผนปฏิบัติการประจำปีงบประมาณ  และแผนปฏิบัติการประจำปีการศึกษา 

1. ขั้นตอนการจัดทำแผนยุทธศาสตร์การพัฒนาการศึกษา
การจัดทำแผนยุทธศาสตร์พัฒนาการศึกษาของสถานศึกษา มีขั้นตอน ดังนี้
ขั้นตอนที่ 1  เก็บรวบรวมข้อมูลเพื่อใช้ในการจัดทำแผนยุทธศาสตร์ฯ


สถานศึกษาจะต้องเก็บรวบรวมข้อมูลเพื่อใช้ในการจัดทำแผนยุทธศาสตร์ฯ ดังนี้

1) ปัญหาที่สถานศึกษาต้องแก้ไข เช่น ปัญหาคุณภาพการศึกษาตามมาตรฐานการศึกษาต่างๆ ที่ต่ำ ซึ่งสถานศึกษาจะต้องเร่งพัฒนาให้ได้มาตรฐานตามเกณฑ์ที่กำหนด  ปัญหาเด็กอ่านหนังสือไม่ออก  ปัญหาเด็กอ่านหนังสือไม่ได้ ปัญหาพฤติกรรมนักเรียน  ปัญหาพฤติกรรมครู ปัญหาการขาดครู ปัญหาคุณภาพของครู ปัญหาการพัฒนาครู  ปัญหาสภาพแวดล้อมของสถานศึกษาทั้งภายในและภายนอก ปัญหาถนนภายในสถานศึกษาชำรุด  ปัญหาสนามกีฬาชำรุด  ปัญหาสื่อ/อุปกรณ์การเรียนการสอนหรือครุภัณฑ์ทางการศึกษาชำรุด  ปัญหาค่าน้ำ ค่าไฟฟ้า  ค่าโทรศัพท์  ปัญหาความสัมพันธ์ระหว่างสถานศึกษากับผู้ปกครองปัญหาการบริหารงานของสถานศึกษา  เป็นต้น 
             2) ความต้องการของสถานศึกษา เช่น ครู  สื่อ/วัสดุ/อุปกรณ์การเรียนการสอน  สนามกีฬาต่างๆ(สนามฟุตบอล สนามบาสเก็ตบอล สนามวอลเล่ย์บอล ฯลฯ) เครื่องคอมพิวเตอร์  ห้องปฏิบัติการภาษาห้องปฏิบัติการวิทยาศาสตร์  อาคารเรียน เป็นต้น

3) ปัญหาและความต้องการของผู้มีส่วนได้เสียของสถานศึกษา  

4) แผนยุทธศาสตร์พัฒนาท้องถิ่น  

5) นโยบายของคณะกรรมการสถานศึกษาขั้นพื้นฐาน
          6) นโยบายเกี่ยวกับการศึกษาของผู้บริหารองค์กรปกครองส่วนท้องถิ่น  

7) นโยบายการศึกษาของกลุ่มพื้นที่การศึกษาท้องถิ่น  
8) นโยบายการศึกษาของกรมส่งเสริมการปกครองท้องถิ่น เช่น แผนพัฒนาการศึกษาท้องถิ่นระยะสามปี (2555-2557)  
9) นโยบายเกี่ยวกับการศึกษาของชาติ เช่น แผนพัฒนาการเศรษฐกิจและสังคมแห่งชาติ แผนพัฒนาการศึกษาชาติ  ข้อเสนอการปฏิรูปการศึกษาในทศวรรษที่สอง เป็นต้น และนโยบายอื่นๆ ของรัฐที่เกี่ยวข้องกับการศึกษา เช่น นโยบายเขตการค้าเสรีอาเซียน (ASEAN  Free Trade Agreement : AFTA) ที่จะส่งผลให้มีการเคลื่อนย้ายบริการ ทุน และแรงงานอย่างเสรีระหว่างประเทศที่เป็นสมาชิกของประชาคมอาเซียน ซึ่งการจัดการศึกษาจะต้องรองรับอนาคตที่จะมีการเคลื่อนย้ายแรงงานเสรีในประชาคมอาเซียน ในปี 2558 ด้วย จึงควรจัดการศึกษาเพื่อเตรียมความพร้อมในด้านต่างๆ โดยเฉพาะภาษาอังกฤษ ปัจจุบันนี้ได้จัดทำข้อตกลงยอมรับร่วมกันแล้ว 7 สาขาอาชีพ คือ วิศวกรรม พยาบาล สถาปัตยกรรม การสำรวจ แพทย์  ทันตแพทย์ และนักบัญชี ซึ่งเป็นสาขาวิชาที่จำเป็นต้องมีพื้นฐานด้านคณิตศาสตร์ วิทยาศาสตร์ สำหรับสาขาอาชีพอื่นกำลังอยู่ระหว่างการพิจารณา 
ขั้นตอนที่ 2 วิเคราะห์ข้อมูลเชิงคุณภาพ
การวิเคราะห์ข้อมูลเชิงคุณภาพในขั้นตอนนี้ เป็นการสร้างหรือกำหนดวิสัยทัศน์ พันธกิจ ยุทธศาสตร์การพัฒนา และแนวทางการพัฒนา ตลอดจน จุดมุ่งหมายเพื่อการพัฒนาที่ตั้งอยู่บนพื้นฐานของข้อมูลตามความเป็นจริงที่เก็บรวบรวมมาได้ทั้งหมด  ดังนั้น การวิเคราะห์ข้อมูลเชิงคุณภาพจึงจำเป็นอย่างยิ่งที่จะต้องดำเนินการวิเคราะห์แบบค่อยเป็นค่อยไป ให้มีการวิเคราะห์ไม่น้อยกว่า 4 ครั้ง ดังตัวอย่าง    

 ขั้นตอนที่ 3 ทำการวิเคราะห์จุดแข็ง จุดอ่อน โอกาส และอุปสรรค (SWOT Analysis) 

หลังจากที่ได้ประเด็นการพัฒนาที่จะนำไปเขียนเป็นวิสัยทัศน์แล้ว  จะต้องทำการวิเคราะห์จุดแข็ง จุดอ่อน โอกาส และอุปสรรค (SWOT Analysis) ว่า การที่สถานศึกษาจะดำเนินงานให้บรรลุตามประเด็นการพัฒนาเหล่านั้นได้ สถานศึกษามีจุดแข็งและมีโอกาสอะไร อย่างไร  และสถานศึกษามีจุดอ่อน
อุปสรรคอะไร อย่างไร ที่จะทำให้การดำเนินงานล้มเหลวไม่สามารถบรรลุตามประเด็นการพัฒนาเหล่านั้นได้  
การวิเคราะห์จุดแข็ง-จุดอ่อนเป็นการวิเคราะห์ศักยภาพของสถานศึกษาว่า ปัจจุบันสถานศึกษามีศักยภาพมากน้อยเพียงใดที่จะดำเนินงานให้บรรลุตามประเด็นการพัฒนาดังกล่าว  
การวิเคราะห์โอกาส-อุปสรรคเป็นการวิเคราะห์สภาพแวดล้อมภายนอกของสถานศึกษาว่า ปัจจุบันสถานศึกษามีสภาพแวดล้อมภายนอกอะไรบ้างที่จะช่วยสนับสนุนให้สถานศึกษาดำเนินงานให้บรรลุตามประเด็นการพัฒนาดังกล่าว  และมีสภาพแวดล้อมภายนอกอะไรบ้างที่จะทำให้สถานศึกษาดำเนินงานไมบรรลุตามประเด็นการพัฒนาดังกล่าว
หลังจากที่ทำการวิเคราะห์จุดแข็ง จุดอ่อน โอกาส และอุปสรรคแล้ว  พบว่า  สถานศึกษามีศักยภาพหรือจุดแข็ง และมีสภาพแวดล้อมภายนอกเป็นโอกาสที่จะทำให้สถานศึกษาดำเนินงานให้บรรลุตามประเด็นการพัฒนาดังกล่าว  ในขณะที่ จุดอ่อนและอุปสรรคต่างๆ นั้น สถานศึกษาสามารถควบคุมหรือจัดการได้  ก็แสดงว่า สถานศึกษามีความสามารถที่จะบรรลุตามประเด็นการพัฒนาดังกล่าวได้สำเร็จ  หากทำการวิเคราะห์จุดแข็ง จุดอ่อน โอกาส และอุปสรรคแล้ว พบว่า สถานศึกษาไม่สามารถที่จะบรรลุตามประเด็นการพัฒนาดังกล่าวได้สำเร็จ  ก็ต้องมาพิจารณาปรับประเด็นการพัฒนาให้สถานศึกษาสามารถบรรลุได้ หรือหากพิจารณาแล้ว พบว่า ทำอย่างไรก็ไม่สามารถบรรลุได้ก็ควรยกเลิกไป 
ขั้นตอนที่ 4 จัดทำร่างแผนยุทธศาสตร์พัฒนาการศึกษาของสถานศึกษา
หลังจากที่สถานศึกษาทำการวิเคราะห์จุดแข็ง จุดอ่อน โอกาส และอุปสรรคแล้ว  พบว่า  สถานศึกษามีความสามารถที่จะบรรลุตามประเด็นการพัฒนาดังกล่าวได้สำเร็จ ให้ดำเนินการ ดังนี้  

1. กำหนดวิสัยทัศน์ โดยนำเอาประเด็นการพัฒนาที่ได้จากการวิเคราะห์ข้อมูลครั้งสุดท้าย มาเขียนเป็นวิสัยทัศน์   
2. กำหนดพันธกิจ นำเอาประเด็นการพัฒนาที่ได้จากการวิเคราะห์ข้อมูลครั้งที่ถัดจากครั้งสุดท้าย มาเขียนเป็นพันธกิจ  ซึ่งจากตัวอย่างประเด็นการพัฒนาที่ได้จากการวิเคราะห์ข้อมูลในครั้งที่ถัดจากครั้งสุดท้าย คือ ครั้งที่ 4 มี 4 ประเด็น ได้แก่
1) คุณภาพของปัจจัยที่ใช้ในการเรียนการสอน
2) กระบวนการเรียนรู้ตลอดชีวิต
3) คุณลักษณะที่พึงประสงค์ของนักเรียน
4) ความเข้มแข็งของคณะกรรมการสถานศึกษา
จึงนำเอา 4 ประเด็นการพัฒนาดังกล่าวมาเขียนเป็นพันธกิจได้ ดังนี้
1) จัดหาและพัฒนาคุณภาพปัจจัยที่ใช้ในการเรียนการสอน
2) ส่งเสริมกระบวนการเรียนรู้ตลอดชีวิต
3) ส่งเสริมและพัฒนาให้ผู้เรียนมีคุณลักษณะที่พึงประสงค์
4) ส่งเสริมและพัฒนาให้คณะกรรมการสถานศึกษามีความเข้มแข็ง สามารถเข้ามามีส่วนร่วมในการจัดการศึกษาของสถานศึกษาได้อย่างแท้จริง 
3. กำหนดยุทธศาสตร์ โดยนำเอาประเด็นการพัฒนาที่ได้จากการวิเคราะห์ข้อมูลครั้งที่ถัดจากครั้งที่นำไปเขียนเป็นพันธกิจ มาเขียนเป็นยุทธศาสตร์ ซึ่งจากตัวอย่างประเด็นการพัฒนาที่ได้จากการวิเคราะห์ข้อมูลในครั้งที่ถัดจากครั้งที่นำไปเขียนเป็นพันธกิจ  
4. กำหนดแนวทางการพัฒนา โดยพิจารณาว่าในประเด็นการพัฒนาที่นำไปเขียนเป็นยุทธศาสตร์แต่ละยุทธศาสตร์ มีประเด็นการพัฒนาอะไรบ้างที่อยู่ในหมวดหมู่/กลุ่มนี้  ก็ให้นำเอาประเด็นการพัฒนาที่อยู่ในหมวดหมู่/กลุ่มนี้ไปเขียนเป็นแนวทางการพัฒนายุทธศาสตร์นั้นๆ  
5. กำหนดจุดมุ่งหมายเพื่อการพัฒนา(หรือภาพความสำเร็จของวิสัยทัศน์)  โดยพิจารณาจากภาพความสำเร็จของแต่ละยุทธศาสตร์  กล่าวคือ จะพิจารณาว่า ในแต่ละยุทธศาสตร์ ทำไปเพื่อต้องการให้เกิดอะไรขึ้น  แล้วก็นำสิ่งที่ต้องการให้เกิดขึ้นนั้นมากำหนดเป็นจุดมุ่งหมายของการพัฒนา จะเห็นว่าในยุทธศาสตร์แต่ละยุทธศาสตร์อาจมีภาพความสำเร็จของยุทธศาสตร์นั้นๆ มากกว่า 1 ภาพความสำเร็จ ดังนั้น ใน 1 ยุทธศาสตร์อาจกำหนดจุดมุ่งหมายเพื่อการพัฒนาได้มากกว่า 1 จุดมุ่งหมายฯ ก็เป็นได้
6. กำหนดตัวชี้วัดความสำเร็จของแต่ละจุดมุ่งหมายเพื่อการพัฒนา โดยพิจารณาว่า ในแต่ละแนวทางการพัฒนาทำไปเพื่อต้องการให้เกิดอะไรขึ้นซึ่งเป็นผลสำเร็จอย่างเป็นรูปธรรม(สามารถสังเกตได้ วัดได้ นับได้)  แล้วก็นำสิ่งที่ต้องการให้เกิดขึ้นนั้นมากำหนดเป็นตัวชี้วัดของจุดมุ่งหมายเพื่อการพัฒนานั้นๆ จะเห็นว่าในแนวทางการพัฒนาแต่ละแนวทางการพัฒนาอาจต้องการให้เกิดผลสำเร็จขึ้นมากกว่า 1 ประการ ดังนั้น ใน 1 แนวทางการพัฒนาอาจกำหนดตัวชี้วัดได้มากกว่า 1 แนวทางการพัฒนา ก็เป็นได้
ขั้นตอนที่ 5 คณะกรรมการสถานศึกษาขั้นพื้นฐานพิจารณาให้ความเห็นชอบแผนยุทธศาสตร์พัฒนาการศึกษาของสถานศึกษา
ขั้นตอนที่ 6 ผู้อำนวยการสถานศึกษาประกาศใช้แผนยุทธศาสตร์พัฒนาการศึกษาของสถานศึกษา
2. ขั้นตอนการจัดทำแผนพัฒนาการศึกษาสามปี
การจัดทำแผนพัฒนาการศึกษาสามปีของสถานศึกษา มีขั้นตอน ดังนี้
ขั้นตอนที่ 1 จัดทำ Strategy Map ของแต่ละแนวทางการพัฒนา เพื่อจะได้ทราบว่าในแนวทางการการพัฒนานั้นๆ จะต้องจัดทำโครงการอะไรบ้างจึงจะนำไปสู่การบรรลุตัวชี้วัดแต่ละตัว
ขั้นตอนที่ 2 นำผลจากการทำ Strategy Map ในขั้นตอนที่ 1 ไปจัดทำเป็นร่างแผนพัฒนาการศึกษาสามปีของสถานศึกษา ตามเค้าโครงที่กำหนด
ขั้นตอนที่ 3 คณะกรรมการสถานศึกษาขั้นพื้นฐานพิจารณาให้ความเห็นชอบร่างแผนพัฒนาการศึกษาสามปีของสถานศึกษา
ขั้นตอนที่ 4 ผู้อำนวยการสถานศึกษาประกาศใช้แผนพัฒนาการศึกษาสามปีของสถานศึกษา
3. ขั้นตอนการจัดทำแผนปฏิบัติการประจำปีงบประมาณ
การจัดทำแผนปฏิบัติการประจำปีงบประมาณของสถานศึกษา มีขั้นตอน ดังนี้
ขั้นตอนที่ 1 จัดทำร่างแผนปฏิบัติการประจำปีงบประมาณของสถานศึกษา โดยเลือกเอาเฉพาะโครงการที่ใช้เงิน(ทั้งเงินที่สถานศึกษาหาได้เอง เงินที่องค์กรปกครองส่วนท้องถิ่นตั้งงบประมาณให้ และ เงินที่รัฐบาลอุดหนุน) ซึ่งดำเนินการระหว่างวันที่ 1 ตุลาคม ของปีปัจจุบัน ถึง วันที่ 30 กันยายน ของปีถัดไป ไปจัดทำเป็นร่างแผนปฏิบัติการประจำปีงบประมาณของสถานศึกษา ตามเค้าโครงที่กำหนด
ขั้นตอนที่ 2 คณะกรรมการสถานศึกษาขั้นพื้นฐานพิจารณาให้ความเห็นชอบร่างแผนปฏิบัติการประจำปีงบประมาณของสถานศึกษา
ขั้นตอนที่ 3 ผู้อำนวยการสถานศึกษาประกาศใช้แผนปฏิบัติการประจำปีงบประมาณของสถานศึกษา
4. ขั้นตอนการจัดทำแผนปฏิบัติการประจำปีการศึกษา
การจัดทำแผนปฏิบัติการประจำปีการศึกษาของสถานศึกษา มีขั้นตอน ดังนี้
ขั้นตอนที่ 1 จัดทำร่างแผนปฏิบัติการประจำปีการศึกษาของสถานศึกษา โดยเลือกเอาทุกโครงการ(ทั้งที่ใช้เงินที่ และ ไม่ใช้เงิน) ซึ่งดำเนินการระหว่างวันที่ 16 พฤษภาคม ของปีปัจจุบัน ถึง วันที่ 15 พฤษภาคม ของปีถัดไป ไปจัดทำเป็นร่างแผนปฏิบัติการประจำปีการศึกษาของสถานศึกษา ตามเค้าโครงที่กำหนด
ขั้นตอนที่ 2 คณะกรรมการสถานศึกษาขั้นพื้นฐานพิจารณาให้ความเห็นชอบร่างแผนปฏิบัติการประจำปีการศึกษาของสถานศึกษา
ขั้นตอนที่ 3 ผู้อำนวยการสถานศึกษาประกาศใช้แผนปฏิบัติการประจำปีการศึกษาของสถานศึกษา
  ช่วงระยะเวลาการจัดทำแผนพัฒนาการศึกษา

ของสถานศึกษาศูนย์พัฒนาเด็กเล็ก
 การจัดทำแผนยุทธศาสตร์การพัฒนาการศึกษาของสถานศึกษา
1.  จัดประชุมประชาคมจากประชาชน 


(พ.ย.-ธ.ค.2560)
2.  จัดทำร่างแผนยุทธศาสตร์การพัฒนาการศึกษา
 
(1-15 มกราคม  2561)
3.  ประชุมขอความเห็นชอบจากคณะกรรมการสถานศึกษา
(16-30 มกราคม 2561-)
4.  สถานศึกษาส่งแผนยุทธศาสตร์ให้กองการศึกษา

(1-15 กุมภาพันธ์ 2561)
5.  ประกาศใช้แผนยุทธศาสตร์



(16-28 กุมภาพันธ์ 2561)
การจัดทำแผนพัฒนาการศึกษาสามปีสถานศึกษา
1. จัดประชุมประชาคมจากประชาชน 


(พ.ย.-ธ.ค.2560)
2. จัดทำร่างแผนพัฒนาการศึกษาสามปีสถานศึกษา
(1 -28 กุมภาพันธ์ 2561)
3. ประชุมขอความเห็นชอบจากคณะกรรมการสถานศึกษา
(1 - 15 มีนาคม 2561)
4. สถานศึกษาส่งแผนพัฒนาการศึกษาให้กองการศึกษา
(16-30  มีนาคม 2561)
5. ประกาศใช้แผนพัฒนาการศึกษา



(1-15 เมษายน 2561)
การจัดทำแผนปฏิบัติการประจำปีการศึกษา
1.  จัดทำร่างแผนปฏิบัติการประจำปีการศึกษาสถานศึกษา
(16 – 30 มีนาคม 2561)
2.  ประชุมขอความเห็นชอบจากคณะกรรมการสถานศึกษา
(1-15 เมษายน 2561)
3. ประกาศใช้แผนปฏิบัติการประจำปีกรศึกษาสถานศึกษา
(16-30 เมษายน 2561)
การจัดทำแผนปฏิบัติการประจำปีงบประมาณ
1. จัดทำร่างแผนปฏิบัติการประจำปีงบประมาณ
 (1–30 กรกฎาคม 2561)
2. ประชุมขอความเห็นชอบจากคณะกรรมการสถานศึกษา
(1-15  สิงหาคม 2561)
3. ประกาศใช้แผนปฏิบัติการประจำปีงบประมาณ 
 (16-30 สิงหาคม 2561)
ช่วงระยะเวลาการจัดทำร่างแผนพัฒนาการศึกษา

ของกองการศึกษา ศาสนาและวัฒนธรรม
 การจัดทำแผนยุทธศาสตร์การพัฒนาการศึกษาของสถานศึกษา
1. 1.  จัดทำร่างแผนยุทธศาสตร์การพัฒนาการศึกษา
 (1-15  มีนาคม  2561)
2. 2. ประชุมขอความเห็นชอบจากคณะกรรมการการศึกษา(16-30 มีนาคม 2561)
3. 3.  ประกาศใช้แผนยุทธศาสตร์



(1-15  เมษายน 2561)
การจัดทำแผนพัฒนาการศึกษาสามปีสถานศึกษา
1.  จัดทำร่างแผนพัฒนาการศึกษาสามปี 


(1 -15 เมษายน 2561)
2. ประชุมขอความเห็นชอบจากคณะกรรมกาการศึกษา
(16-30 เมษายน 2561)
3. กองการศึกษาส่งแผนพัฒนาการศึกษาให้ อปท.

(1-15 พฤษภาคม 2561)
4. ประกาศใช้แผนพัฒนาการศึกษา


(16-30 พฤษภาคม 2561)
